Akteur breindood verklaar ná toneel skeefloop | Maroela Media
Akteur breindood verklaar ná toneel skeefloop
Raphael Schumacher Foto: Facebook
'n Italiaanse akteur is breindood verklaar nadat hy op 'n verhoog gewurg is toe 'n hangtoneel skeefgeloop het.
Die Teatro Lux in Pisa het in 'n verklaring gesê die teater word vir 10 dae gesluit ná die "ondenkbare tragedie". Alle aktiwiteit en vertonings is opgeskort.
Raphael Schumacher (27) was besig met 'n monoloog oor eksistensiële ongelukkigheid tydens adolessensie, 'n toneel wat met die nabootsing van 'n selfmoord eindig, toe hy aan die tou verwurg het.
Die voorval het reeds op 30 Januarie tydens 'n privaat vertoning plaasgevind. Hy is Donderdag by die Universiteitshospitaal van Pisa klinies dood verklaar, waar hy sedert verlede naweek in 'n koma was.
Die polisie ondersoek vier persone wat by die teater werk, vir 'n moontlike aanklag van manslag.
Die Corriere della Sera, 'n plaaslike koerant, het gesê Schumacher het ter elfder ure besluit om 'n tou, eerder as 'n pistool, in die selfmoordtoneel te gebruik. Owerhede vermoed daar is nie aan behoorlike veiligheidsvereistes voldoen nie.
Lees meer: BBC, Daily Mail, Il Tirreno
Nog lewendes uit puin van Taiwan-aardbewing gehaal
Daardie "tot 'n hangtoneel skeefgeloop het" klink of dit eerder "toe 'n hangtoneel skeefgeloop het" moet wees.
Wat sou "Die waarheid" hiervan sê want hy/sy is mos die slimme?
Jy is so reg! Dit verstom my elke keer dat dieselfde op Facebook ook gebeur. Mense vat mekaar so aan oor die simpelste goed ipv konsentreer op die inhoud van die artikel. Dis asof sommige mense net sit en wag om te kritiseer. Ek glo hulle het 'n baie vervelige lewe en het niks anders om te doen.